شه‌فه‌ق نيوز/ وه‌رجه‌ دانيشتن ريكخرياگ وڵاته‌يل هه‌نارده‌كه‌ر نه‌فت(ئۆپيك)له‌ هه‌فته‌ى گوزه‌يشت نرخه‌يل نه‌فت به‌رزه‌و بوێ ك پيشنيار ئه‌كريه‌ێد له‌و دانيشتنه‌ شيوه‌يگ له‌ شيوه‌يل داگرتن نرخه‌يل نه‌فت داگريه‌ێد.
نرخ نه‌فت خام پێوانه‌يى جه‌هانى تيكه‌ڵ وه‌ برينت 44 سه‌نت به‌رزه‌و بوێ و هه‌ر به‌رميلێ ره‌سيه‌ 60 دۆلار و 65 سه‌نت، ك ئه‌ويش ئه‌كاده‌ 0،7 له‌سه‌د.
وه‌ل ئه‌وه‌يشا نرخ نه‌فت خوه‌رئاواى ته‌كساس ئه‌مريكييش هه‌ر به‌رميلێ 51 دۆلار و 88 سه‌نت تۆمار كرد ئه‌ويش دوياى ئه‌وه‌گ 32 سه‌نت زياێ كرد ك ئه‌كاده‌ 0،6 له‌سه‌د.
جى باسه‌، مه‌ترسى ئه‌وه‌يش ئه‌كريه‌ێد فشار دروس بدێ ئه‌را داگرتن نرخ نه‌فت و ئى پيشنياره‌ ئه‌را داوه‌زانن به‌رهه‌م نه‌فت ئۆپيك تاوتوێ بكريه‌ێد جوور ئه‌وه‌گ ئاژانس روێته‌رز ئاماژه‌ وه‌پى كرد.
